laion/Wikipedia-Exotic huggingface dataset:
কামরুদ্দীন আহমদ

কামরুদ্দীন আহমদ (৮ সেপ্টেম্বর ১৯১২ - ৬ ফেব্রুয়ারি ১৯৮২) বিশিষ্ট লেখক, রাজনীতিবিদ ও কূটনীতিবিদ হিসেবে সুপরিচিত ব্যক্তিত্ব ছিলেন। বাংলা ভাষা আন্দোলনের অন্যতম সংগঠক ও সর্বদলীয় রাষ্ট্রভাষা সংগ্রাম পরিষদের অন্যতম সদস্য ছিলেন। ১৯৬০-এর দশকে শেখ মুজিবুর রহমানের নেতৃত্বে পূর্ব বাংলায় যে বাঙালি জাতীয়তাবাদী আন্দোলনের সৃষ্টি হয়, তার একজন তাত্ত্বিক হিসেবেও তিনি চিহ্নিত হয়ে আছেন। কামরুদ্দীন আহমেদ ৮ সেপ্টেম্বর ১৯১২ সালে ব্রিটিশ ভারতের পূর্ব বাংলার মুন্সীগঞ্জের শ্রীনগরের ষোলঘর গ্রামে জন্মগ্রহণ করেন।। ১৯২৯ সালে বরিশাল জিলা স্কুল থেকে ম্যাট্রিক পাশ করেন। অতঃপর ১৯৩১ সালে বরিশালের বি.এম কলেজ থেকে আই.এ পাশ করে ১৯৩৪ সালে ঢাকা বিশ্ববিদ্যালয়ে ইংরেজি বিষয়ে স্নাতক সম্মান শ্রেণীতে ভর্তি হন। ১৯৩৪ সালে বি.এ অনার্স ও ১৯৩৫ সালে এম.এ (ইংরেজি)সহ ১৯৪৪ সালে আইন পাস করেন। কর্মজীবনের শুরুতে ঢাকার আরমানিটোলা স্কুলে শিক্ষকতা করতেন। প্রথম জীবনে পাকিস্তান আন্দোলনের একজন উৎসাহী কর্মী হিসেবে গণ্য হতেন। ১৪ আগস্ট, ১৯৪৭ সালে পাকিস্তান প্রতিষ্ঠার পর শাসক দল মুসলিম লীগের গণ-বিরোধী কার্যকলাপে বীতশ্রদ্ধ হয়ে উক্ত সংগঠনের সঙ্গে সম্পর্ক ছেদ করেন। পরবর্তীকালে বাংলা ভাষা আন্দোলনে সক্রিয়ভাবে অংশগ্রহণ করেন। সেইসূত্রে ১৯৪৮ ও ১৯৫২ সালে সর্বদলীয় রাষ্ট্রভাষা সংগ্রাম পরিষদের অন্যতম সদস্য ছিলেন। রাষ্ট্রভাষা আন্দোলন এবং পরবর্তীকালে বিভিন্ন আন্দোলনে কখনো প্রকাশ্যে, কখনো গোপনে থেকে নিজ দায়িত্ব পালন করেন। ১৯৫৪ সালে আওয়ামী লীগে যোগদান করেন ও ১৯৫৫ সালে দলের কেন্দ্রীয় কমিটির সদস্য নির্বাচিত হন তিনি। ১৯৫৭ সালে রাজনীতি ত্যাগ করে কূটনীতিকের দায়িত্বভার গ্রহণ করেন। ১৯৫৭-১৯৫৮ সাল পর্যন্ত কলকাতায় পাকিস্তানের ডেপুটি হাই কমিশনার হিসেবে যোগদান করেন। ১৯৫৮ থেকে ১৯৬১ সাল পর্যন্ত বার্মায় পাকিস্তানের রাষ্ট্রদূত ছিলেন। ১৯৬২ সালের পর থেকে আইন ব্যবসায় মনোনিবেশ ঘটান। ১৯৭১ সালে বাংলাদেশের মহান মুক্তিযুদ্ধ চলাকালে অক্টোবর মাসে পাকিস্তান হানাদার বাহিনী কর্তৃক গ্রেফতার বরণ করেন ও ১৭ ডিসেম্বর, ১৯৭১ তারিখে মুক্তিলাভ করেন। ট্রেড ইউনিয়ন ফেডারেশনের সাধারণ সম্পাদক ও ১৯৭৬-১৯৭৮ সাল পর্যন্ত এশিয়াটিক সোসাইটির সভাপতি ছিলেন। কামরুদ্দীন আহমদের বাংলাদেশের রাজনীতি ও সমাজ-সম্পর্কীত চিন্তা-ভাবনার বিশ্লেষণমূলক গ্রন্থগুলো বিশিষ্টতা অর্জন করেছে। তিনি অনেকগুলো গ্রন্থ প্রকাশ করেছেন। প্রকাশিত গ্রন্থগুলো হচ্ছে: পূর্ব বাংলার সমাজ ও রাজনীতি (১৯৭৬) বাংলার মধ্যবিত্তের আত্মবিকাশ (১ম ও ২য় খণ্ড) স্বাধীন বাংলার অভ্যুদয় এবং অতঃপর (১৯৮২) বাংলার এক মধ্যবিত্তের আত্মকাহিনী এ সোশাল হিস্টোরি অফ বেঙ্গল (বাংলার একটি সামাজিক ইতিহাস) (১৯৭৫) এ সোশ-পলিটিক্যাল হিস্টোরি অফ বেঙ্গল অ্যান্ড দ্য বার্থ অফ বাংলাদেশ (বাংলার একটি সামাজিক-রাজনৈতিক ইতিহাস ও বাংলাদেশের জন্ম) ৬ ফেব্রুয়ারি ১৯৮২ সালে তিনি ঢাকায় মৃত্যুবরণ করেন। বাংলা একাডেমী চরিতাভিধান, সম্পাদক: সেলিনা হোসেন ও নূরুল ইসলাম, ২য় সংস্করণ, ২০০৩, বাংলা একাডেমী, ঢাকা, পৃ. ১১৮ "We, the people"। দ্য ডেইলি স্টার (ইংরেজি ভাষায়)। ৩ নভেম্বর ২০১৬। সংগ্রহের তারিখ ১৪ জানুয়ারি ২০১৮।  বাংলাপিডিয়ায় কামরুদ্দীন আহমদ
এলিয়াস জেমস কোরি

ইলিয়াস জেমস কোরে ( ইংরেজি: Elias James Corey) একজন মার্কিন জৈব রসায়নবিদ। তিনি ১৯৯০ সালে রসায়নে নোবেল পুরস্কার লাভ করেন। জেমস কোরে ম্যাসাচুসেটসে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৯৪৮ সালে ব্যাচেলর্স এবং ১৯৫১ সালে পিএইচডি ডিগ্রি অর্জন করেন। ওই বছরই তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ যোগদান করেন। ১৯৫৩ সালে তিনি সহকারী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন। ১৯৫৯ সালে তিনি হার্ভার্ড বিশ্ববিদ্যালয় এর রসায়নের অধ্যাপক পদে যোগদান করেন। ১৯৬৫ সালে এই বিভাগের চেয়ারম্যান হন। সম্মানসূচক ডিএসসি, স্টেট ইউনিভার্সিটি অব নিউ ইয়র্ক, ২০০৫ সম্মানসূচক ডিএসসি, কেমব্রিজ বিশ্ববিদ্যালয়, ২০০০ National Chung Cheng UniversityD.Sc.1999 University of AlicanteD.h.c.1999 সম্মানসূচক ডিএসসি, টেক্সাস এ অ্যান্ড এম ইউনিভার্সিটি, ১৯৯৭ সম্মানসূচক ডিএসসি, বোস্টন কলেজ, ১৯৯৩ সম্মানসূচক ডিএসসি, আরিজোনা বিশ্ববিদ্যালয়, ১৯৯১ Rennselaer Polytechnic InstituteD.Sc.1991 Hookaido UniversityLL.D.1990 Merrimack CollegeD.Sc.1990 সম্মানসূচক পিএইচডি, হেলসিঙ্কি বিশ্ববিদ্যালয়, ১৯৯০ Kenyon CollegeD.Sc.1989 সম্মানসূচক ডিএসসি, ইউনিভার্সিটি অফ ইলিনয় অ্যাট আর্বানা-শ্যাম্পেইন, ১৯৮৫ University of LiegeD.Sc.1985 সম্মানসূচক ডিএসসি, অক্সফোর্ড বিশ্ববিদ্যালয়, ১৯৮২ Colby CollegeD.Sc.1977 Hofstra UniversityD.Sc.1974 সম্মানসূচক ডিএসসি, শিকাগো বিশ্ববিদ্যালয়, ১৯৬৮ সম্মানসূচক এমএ, হার্ভার্ড বিশ্ববিদ্যালয়, ১৯৫৯ "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৩।  http://ejcorey.com/academicpositions.asp "সংরক্ষণাগারভুক্ত অনুলিপি"। ২৬ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৩।  Compiled Works of E.J. Corey at Harvard ওয়েব্যাক মেশিনে আর্কাইভকৃত ১ ফেব্রুয়ারি ২০১২ তারিখে Compiled Works of E.J. Corey Elias James Corey Elias James Corey Nobel Lecture (PDF)
বার্লোর চক্র

বার্লোর চক্র হচ্ছে সদৃশমেরু - বিশিষ্ট মোটরের গোড়ার দিকের উৎপাদন (early demonstration), যা ইংরেজ গণিতবিদ এবং পদার্থবিজ্ঞানী পিটার বার্লো১৮২২ সালে পদার্থবিজ্ঞানী ফ্লেমিংএর বাম হস্ত নিয়মের ওপর ভর করে নকশা এবং নির্মাণ করেন। তড়িৎপ্রবাহের ওপর চুম্বকের ক্রিয়া বার্লোর চক্রের সাহায্যে দেখানো যায়। এই যন্ত্রে অনেকগুলি লম্বা লম্বা দাঁতবিশিষ্ট তামার পাতের একটি চক্র R (rim) থাকে। চক্রটি অনুভূমিক অক্ষের চারিদিকে ঘুরতে পারে। XY ধাতব দন্ডের সাহায্যে চক্রটি এমনভাবে রাখা হয়, যেন ঘোরার সময় এটার প্রতিটি দাঁত নিচের কাঠের পাটাতনের ওপর সরু লম্বা গর্ত M -এর মধ্যে রাখা পারদ স্পর্শ করে যায়। একটি শক্তিশালী অশ্বখুরাকৃতি চুম্বক (NS) কাঠের পাটাতনের ওপর এমনভাবে রাখা থাকে যেন পারদপূর্ণ গর্তটি চুম্বকের দুই মেরুর মাঝে থাকে। এখন চক্র এবং পারদকে S1 এবং S2 স্ক্রু -এর সাহায্যে যথাক্রমে একটি ব্যাটারির দুই মেরুর সঙ্গে যুক্ত করলে বর্তনীতে তড়িৎপ্রবাহ হবে এবং দেখা যাবে চক্রটি ঘুরছে। । উইকিমিডিয়া কমন্সে বার্লোর চক্র সংক্রান্ত মিডিয়া রয়েছে। বার্লোর চক্র - Interactive Java Tutorial ন্যাশনাল হাই ম্যাগনেটিক ফিল্ড ল্যাবরেটরি 5H40.50 বার্লোর চক্র on Peter Barlow in the Encyclopedia of geomagnetism and paleomagnetism By David Gubbins, Emilio Herrero-Bervera আইএসবিএন ১-৪০২০-৩৯৯২-১, আইএসবিএন ৯৭৮-১-৪০২০-৩৯৯২-৮ (pp 44) তড়িৎপ্রবাহের ওপর চুম্বকের ক্রিয়া
কাঁদানে গ্যাস

টিয়ার গ্যাস বা কাঁদানে গ্যাস (ইংরেজি: Tear gas) এর অন্য নাম(ক্লোরোপিকরিন) কয়েক ধরনের রাসায়নিক যৌগের একীভূত নামকরণ। প্রকৃতপক্ষে এটি কোন গ্যাস নয়। মিহি গুড়ো পাউডার কিংবা তরলের অতি ক্ষুদ্রকণার সমষ্টি নিয়ে এ গ্যাস গঠিত। গুড়োয় ক্ষারজাতীয় রাসায়নিক পদার্থের উপস্থিতি রয়েছে। এর প্রভাবে চোখে প্রচণ্ড জ্বালা-যন্ত্রণার উপস্থিতি ঘটায়। সাময়িকভাবে টিয়ার গ্যাসের প্রভাবে সর্বোচ্চ ৪৫ মিনিট পর্যন্ত চোখ অন্ধত্বের পর্যায়ে উপনীত হয়। অন্যতম রাসায়নিক অস্ত্র হিসেবে পরিচিত টিয়ার গ্যাসের প্রভাবে মনুষ্য চক্ষুর কর্নিয়ার স্নায়ুগুলো আক্রান্ত হয়। এরফলে অঝোর ধারায় কান্না, ব্যথা, এমনকি অন্ধ হয়ে যাবারও সমূহ সম্ভাবনা থাকে। ওসি, সিএস, সিআর, সিএন বা ফিনাসিল ক্লোরাইড, ননিভ্যামাইড, ব্রোমোয়াসিটন, জাইলিল ব্রোমিড, পেঁয়াজ থেকে সংগৃহীত সাইন-প্রোপ্যানেথিয়াল-এস-অক্সাইড যৌগের সম্বন্বয়ে টিয়ার গ্যাস তৈরী করা হয়। ১৯১৪ সালে জাইলিল ব্রোমাইড জনপ্রিয় টিয়ার গ্যাসের উপাদানরূপে ব্যবহৃত হতো। প্রথম বিশ্বযুদ্ধেও এর প্রয়োগ হয়েছে। অশ্রুনিঃসারক উপাদানই পুলিশ বাহিনীতে প্রায়শঃই দেখা যায়। এ গ্যাস সাধারণতঃ আইন-শৃঙ্খলা রক্ষায় নিয়োজিত পুলিশ কর্তৃক দাঙ্গা নিয়ন্ত্রণ, বিক্ষুদ্ধ জনতাকে ছত্রভঙ্গের জন্যে ব্যবহার করে থাকে। ফিনাসিল ক্লোরাইড এবং সিএস গ্যাস দুটিকে প্রায়শঃই কাঁদানে গ্যাসে ব্যবহার করতে দেখা যায়। পিপার স্প্রে আরেক ধরনের রাসায়নিক উপাদান যা বর্তমানে টিয়ার গ্যাসের স্থান দখল করছে। ফিনল্যান্ড, অস্ট্রেলিয়া এবং যুক্তরাষ্ট্রের ন্যায় কিছু কিছু দেশে মেস নামীয় উপাদান ব্যবহার করতে দেখা যায় যা সিএনের সমতুল্য এবং আত্মরক্ষামূলক অস্ত্র হিসেবে বিবেচ্য। জাইলিল ব্রোমাইড, সিএন এবং সিএস প্রাচীনতম উপাদান। কিন্তু সিএসের ব্যবহার বৈশ্বিক পরিমণ্ডলে বিস্তৃত। বেশ কয়েকটি আন্তর্জাতিক চুক্তির প্রেক্ষাপটে অন্যান্য রাসায়নিক অস্ত্রের ন্যায় কাঁদানে গ্যাসের ব্যবহারও নিষিদ্ধ ঘোষণা করা হয়েছে। এপ্রেক্ষিতে অধিকাংশ দেশ সাক্ষরও করেছে। কিন্তু পুলিশ বাহিনী ও বেসরকারী প্রতিষ্ঠানে আত্মরক্ষামূলক কর্মকাণ্ডে এ নিষেধাজ্ঞা বলবৎযোগ্য নয়। সামরিক বাহিনীতে গ্যাসের মুখোশ পরিধান করে অনুশীলন কর্মকাণ্ডেসহ দাঙ্গা নিয়ন্ত্রণে ব্যবহার করা হয়। Rowlatt, Jason (2 July 2011). "The 'rituals' of the Greek riots". From Our Own Correspondent. BBC. Retrieved 2011-10-30. "HowStuffWorks - What does tear gas do?". HowStuffWorks. HowStuffWorks. Retrieved 22 July 2012. e.g. the Geneva Protocol of 1925: 'Prohibited the use of "asphyxiating gas, or any other kind of gas, liquids, substances or similar materials"' BBC information about CS gas How to combat CS gas ওয়েব্যাক মেশিনে আর্কাইভকৃত ১৮ জুন ২০১২ তারিখে at eco-action.org Brone et al (2008)
এসএ টিভি

এসএ টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকায়। ১৯ জানুয়ারি ২০১৩ সালে ঢাকার আর্মি স্টেডিয়ামে চ্যানেলটির উদ্বোধনী অনুষ্ঠান আয়োজন করা হয়। এসএ লাইভ স্টুডিও গহীনের গান গ্লিটার্জ দিস মর্নিং বাংলাদেশী আইডল বাংলাদেশী আইডল জুনিয়র ইউসুফ জুলেখা (টিভি ধারাবাহিক) ক্রুসেড (টিভি ধারাবাহিক) আসহাবে কাহফ (টিভি ধারাবাহিক) মুহাম্মাদ (সা) দ্যা ফাইনাল লিগ্যাসি কর্পোরেট আইকন ফিল্ম ফ্যাক্টরি হাইট অব ফ্যাশন। ইনসাইড টিউন। বাংলাদেশ টেলিভিশন এটিএন বাংলা বাংলাদেশের টেলিভিশন কেন্দ্রের তালিকা http://oldmobile.dailynayadiganta.com/detail/news/188910[স্থায়ীভাবে অকার্যকর সংযোগ] অফিসিয়াল ওয়েবসাইট
ডাকনাম

ডাকনাম একটি বিশেষ্য এবং নাম শব্দটি থেকেই এর জন্ম। কোন নির্দিষ্ট নামের ব্যক্তি বা বস্তুকে মূল নাম ব্যতীত অন্য কোন পৃথক নামে ডাকাই হচ্ছে ডাকনাম। কোন মানুষের ক্ষেত্রে ডাকনাম দু'ভাবে দেওয়া হয়ে থাকে। প্রথম ক্ষেত্রে বাবা-মা বা কোন আত্মীয় স্বজন ডাকনাম দিয়ে থাকে, যে নামে তাকে পরিবার ও বন্ধু মহলে ডাকা হয়ে থাকে। আর কিছু ডাকনাম মানুষ নিজের কর্মগুণে অর্জন করে থাকে। এটা কখনো মূল নামের সংক্ষিপ্ত রূপও হতে পারে, আবার কখনোবা ব্যঙ্গার্থক অর্থেও ডাকনাম দেওয়া হয়। যেমন : কারও প্রকৃত নাম যদি খন্দকার ইনামুল হক হয়, তবে সেই ক্ষেত্রে তাকে ইনামুল নামে ডাকা হয়ে থাকে । একইভাবে, কারও নাম তৌহিদুল ইসলাম হলে তাকে স্বভাবতই তৌহিদ নামে ডাকা হয়, আর এটাই হল ডাকনাম । বিভিন্ন প্রতিষ্ঠানের নামের ক্ষেত্রেও ডাকনাম ব্যবহার করা হয়ে থাকে। এছাড়া বিভিন্ন জীবজন্তুকে ডাকার ক্ষেত্রেও ডাকনাম ব্যবহার করা হয়। বিশেষত, যেসব প্রাণী পোষা হয়ে থাকে, সেগুলোকে ডাকার সময়ও ডাকনাম ব্যবহৃত হয় । আঞ্চলিক, জাতীয় ও আন্তর্জাতিক খেলাধুলায় অংশগ্রহণকারী দল ও খেলোয়াড়দের ডাকনাম থাকতে পারে। এ নামগুলোর কিছু ভক্তদের ভালোবাসার বহিঃপ্রকাশ হিসেবে চালু হয় এবং মিডিয়ার কল্যাণে জনপ্রিয় হয়ে ওঠে। আবার অনেক প্রতিযোগিতায় (যেমন আমেরিকান ফুটবল বা আইপিএল) প্রত্যেক দলের নিবন্ধনকৃত ডাকনাম থাকে। নাম
বিশ্ব জলাভূমি দিবস

বিশ্ব জলাভূমি দিবস ২ ফেব্রুয়ারি তারিখে সাংবার্ষিক আকারে বিশ্বব্যাপী পালিত হয়ে থাকে। জলাভূমি সংক্রান্ত সম্মেলনে সাক্ষর গ্রহণের দিনকে স্মরণীয় করে রাখতেই এ দিবস পালন। ১৯৭১ সালের এ দিনে কাস্পিয়ান সাগর তীরবর্তী ইরানের রামসার শহরে জলাভূমি সম্মেলন অনুষ্ঠিত হয়েছিল যাতে জলাভূমির আন্তর্জাতিক উপযোগিতার কথা তুলে ধরা হয়েছিল। ১৯৯৭ সালে প্রথমবারের মতো বিশ্বব্যাপী এ দিবস উদযাপিত হয়েছিল এবং শুরু থেকেই দিবসটিকে সাহসী পদক্ষেপ হিসেবে বিবেচনা করা হয়। বিশ্বের অন্যান্য দেশের ন্যায় বাংলাদেশেও এ দিবস পালন করা হয়ে থাকে। এ দিবস উপলক্ষে বিশ্বের বিভিন্ন দেশের সরকারি দপ্তর, বেসরকারী সংস্থাসহ বিভিন্ন স্তরের নাগরিকগণ জলাভূমির উপযোগিতা ও সুবিধার বিষয়ে জনসচেতনতা সৃষ্টিতে অংশগ্রহণ করেন। পাশাপাশি রামসার কনভেনশনের কথাও তুলে ধরেন। ১৯৯৭ থেকে ২০০৭ সাল পর্যন্ত কনভেনশনের ওয়েবসাইটে ৯৫টিরও অধিক দেশে গৃহীত বিভিন্ন প্রতিবেদন প্রকাশ করা হয়। আলোচনা সভা, সেমিনার, প্রকৃতিতে হাটা, শিশুদের চিত্রাঙ্কন প্রতিযোগিতা, নৌকাবাইচ, নগর পরিচ্ছন্নকরণ ইত্যাদি কার্যক্রম গ্রহণ করা হয়। রেডিও, টেলিভিশনে বিশেষ সাক্ষাৎকার ও অনুষ্ঠান প্রচার, দৈনিকগুলোয় ক্রোড়পত্র, নতুন জলাভূমি নীতিমালা প্রকাশ, নতুন রামসার এলাকা নির্ধারণ, জাতীয় পর্যায়ের নতুন পরিকল্পনা গ্রহণ এ দিবসের অন্যতম অনুষঙ্গ। রামসার সহযোগিতা নিয়ে ফেব্রুয়ারি, ২০১০ সালে কোরিয়ায় বিশ্ব জলাভূমি দিবস পালিত হয়েছিল। Ramsar official website, retrieved 2011-07-10 মা দিবস শিশু দিবস ধরিত্রী দিবস বিশ্ব পর্যটন দিবস বিশ্ব পরিবেশ দিবস বিশ্ব দিবস তালিকা বাংলাদেশে পালিত দিবসসমূহ উইকিমিডিয়া কমন্সে বিশ্ব জলাভূমি দিবস সংক্রান্ত মিডিয়া রয়েছে। ramsar.org - World Wetlands Day portal
মহিলা গণিতজ্ঞদের তালিকা

এটি উল্লেখযোগ্য মহিলা গণিতজ্ঞদের একটি তালিকা। এঁদের অনেকেই গণিতে উল্লেখযোগ্য অবদান রেখেছেন। যদিও দ্বিতীয় বিশ্বযুদ্ধের পর থেকে বেশি মহিলাদের গণিত প্রবেশ ঘটেছে, তবুও গণিতজ্ঞদের বেশির ভাগ পুরুষ। নারী এখনও গণিতক্ষেত্র এবং পদার্থবিদ্যার মত বিজ্ঞানের পার্শ্ববর্তী শাখাগুলিতে লক্ষণীয়ভাবে কিছুটা সংখ্যালঘু। এএমএস (AMS) এবং অন্যান্য গাণিতিক সমাজের দ্বারা প্রদত্ত বেশ কিছু পুরস্কারের লক্ষ্য হল এই পরিস্থিতির পরিবর্তন। বিশিষ্ট মহিলা গণিতজ্ঞেরা হলেন: অ্যানি ডেল বিডল অ্যাণ্ড্রয়ূস (১৮৮৫–১৯৪০) অ্যাডা লাভলেস (১৮১৫–১৮৫২) উইনিফার্ড আস্প্রে (১৯১৭–২০০৭) গ্রেস আলেলে-উইলিয়ামস (১৯৩২–?) গ্রেস হপার (১৯০৬–১৯৯২) টাটিয়ানা আফনাজিয়েভা (১৮৭৬–১৯৬৪) ফ্লোরেন্স নাইটিঙ্গেল (১৮২০–১৯১০) মারি ক্যুরি (১৮৬৭–১৯৩৪) মারিয়া গাইতানা আগনাশিয়া (১৭১৮–১৭৯৯) হাইপেশিয়া (মৃত্যু ৪১৫) হের্থা মার্কস আইরটোন (১৮৫৪–১৯২৩) Women in science List of female scientists Noether Lecturer Women in computing Chronological Index of Women Mathematicians Alphabetical Index of Women Mathematicians Association for Women in Mathematics List of Noether Lecture subjects
বোবা কাহিনী

বোবা কাহিনী পল্লীকবি জসীম উদ্ দীনের প্রথম এবং একমাত্র উপন্যাস। ১৯৬৪ খ্রিষ্টাব্দে এই উপন্যাস প্রথম প্রকাশিত হয়। উপন্যাসটি সম্পূর্ণ লোকজীবনভিত্তিক। বাংলাদেশের ফরিদপুর অঞ্চলের একটি বিশেষ এলাকার জীবনচিত্র এ উপন্যাসের উপজীব্য। এ উপন্যাসের নায়ক আজাহের এক ছিন্নমূল কৃষকসন্তান। বাল্যকাল থেকেইে লাঞ্ছনা আর বঞ্চনা তার নিত্যসঙ্গী । তবুও সে স্বপ্ন দেখে সুখী জীবনের । তাই স্ত্রীকে সঙ্গে নিয়ে যুদ্ধ করে করে যায় বেশি ফসল ফলিয়ে সুখের নাগাল পেতে। বিভিন্ন প্রতিকূলতায় তার স্বপ্নের বাস্তবায়ন সম্ভব হয়না। নিজের জীবনের তিক্ত অভিজ্ঞতা থেকে মুক্তির উপায় খুঁজতে গিয়ে সে স্বপ্ন দেখে তার পুত্র বছিরকে উপযুক্ত শিক্ষা-দীক্ষায় মানুষ করার। নানা বিপত্তি সত্ত্বেও অনেক ত্যাগ ও স্বশ্রেণীর সাহায্য ও সহায়তায় তার স্বপ্নপূরণের পথ খুলে যায়। বছিরের স্বপ্ন তার নিজের পরিবারের এবং নিরক্ষর গ্রামের মানুষের দুর্গতি-মুক্তির। দরিদ্র গ্রাম্যচাষী আজাহের ও তার পুত্র বছির, এই দুই প্রজন্মের জীবন সংগ্রামের সফলতা ও বিফলতার কাহিনী নিয়ে এই উপন্যাস। জসীম উদ্দীনের 'বোবা কাহিনী' লোকসংস্কৃতির উপাদান- আবদুল মোতালেব শেখ –যায় যায় দিন
আতিলা

আতিলা ছিলেন হুন জাতির একজন শাসক যিনি ৪৩৪ খ্রিষ্টাব্দ হতে ৪৫৩ খ্রিষ্টাব্দে তার মৃত্যুরপূর্ব পর্যন্ত সিংহাসনে আসীন ছিলেন। এই সাহসী দুর্ধর্ষ যোদ্ধার শাসনামলে হুনিক সাম্রাজ্য উরাল নদী হতে রাইন নদী এবং দানিউব নদী হতে বাল্টিক সাগর পর্যন্ত বিস্তৃত হয়। তিনি ছিলেন পশ্চিম ও পূর্ব রোমান সাম্রাজের অন্যতম ভীতির কারণ। তিনি দানিউব নদী দুইবার পার হন এবং বলকান অঞ্চল লুট করেন, কিন্তু কন্সট্যান্টিনোপল দখল করতে ব্যর্থ হন। আতিলা রোমান গল (আধুনিক ফ্রান্স) জয় করারও চেষ্টা চালান। তিনি ৪৫১ সালে রাইন নদী পার হয়ে অরেলিয়ানাম (অরলিন্স) শহর পর্যন্ত মার্চ করে যান। এখানে কাতালোনিয়ান প্লেইন্স এর যুদ্ধে তিনি পরাজিত হন। এর কিছুদিন পরই তিনি ইতালি আক্রমণ করেন এবং উত্তর প্রদেশসমূহে ধ্বংসযজ্ঞ চালান কিন্তু রোম দখল করতে অসমর্থ হন। রোমানদের বিরুদ্ধে তার আরও অভিযান চালানোর পরিকল্পনা ছিল কিন্তু তার আগেই ৪৫৩ সালে আতিলা মৃত্যুবরণ করেন। হাঙ্গেরীর একটি জাদুঘরে আতিলা আতিলার রেনেসাঁস কালের মূর্তি প্রথম লিও'র সাথে আতিলার সাক্ষাত, আলেসান্দ্রো আল্গারদি অঙ্কিত অন্য দৃষ্টিকোণ থেকে লিও ও আতিলার সাক্ষাত, আলেসান্দ্রো আল্গারদি অঙ্কিত
লাইগার

লাইগার পুরুষ সিংহ (লায়ন) এবং স্ত্রী বাঘের (টাইগার) সংকরায়নে উৎপন্ন প্রাণী। লাইগার দেখতে বিশাল আকৃতির সিংহের মতো, যার শরীরে বাঘের গায়ের ডোরাকাটা দাগগুলো হালকাভাবে ছড়িয়ে-ছিটিয়ে থাকে। লাইগার হচ্ছে সবচেয়ে বড় আকারের বিড়াল প্রজাতির প্রাণী। যদিও সাইবেরিয়ান বাঘকে বিশুদ্ধ প্রজাতি হিসেবে সবচেয়ে বড় প্রজাতির বাঘ ধরা হয়। সিংহ সাঁতার কাটতে না জানলেও লাইগার কিন্তু বাঘের মতো সাঁতার কাটতে পারে। লাইগার বিশালদেহী প্রাণী। একদিনে ৩০ পাউন্ডের মত কাঁচা মাংস খেতে পারে। একটি বাঘ আর সিংহের ওজনের সমান একটি পূর্ণবয়স্ক লাইগারের ওজন। বিড়াল প্রজাতির মধ্যে লাইগারের আকার সবচাইতে দীর্ঘ।পুরুষ লাইগার ৩ থেকে ৩.৬ মিটার পর্যন্ত লম্বা হয়। পূর্ণবয়স্ক পুরুষ লাইগার এর ওজন ৩০০-৪৫০ কেজি পর্যন্তও হতে পারে। বিজ্ঞানীরা বলেছেন, পুরুষ সিংহের শরীরে এক বিশেষ গ্রোথ প্রোমোটিং জিন থাকে যা বাঘ দের থাকে না, ফলে লাইগার বাড়তেই থাকে। সাধারণ সিংহ বা সিংহীর চেয়ে লাইগার অনেক বেশি খেলাপ্রিয়। লাইগার সামাজিক প্রাণী। এই গুণটা তারা পুরুষ সিংহের কাছ থেকে পেয়েছে। মানুষের সান্নিধ্য পেতে এবং খেলতে পছন্দ করে। পৃথিবীতে এ মুহূর্তে তিরিশটিরও কম লাইগার আছে। জীববিদ ও অন্য বিজ্ঞানীরা লাইগারকে সংকর প্রজাতিতে আখ্যায়িত করেছেন। লাইগার হাইব্রিড প্রাণী বিধায় এরা ব্রিড করে না। তবে, পুরুষ লাইগার অনুর্বর হলেও স্ত্রী লাইগার কিন্তু পুরুষ বাঘ বা পুরুষ সিংহের সাথে ব্রিড করতে পারে। বাঘের সাথে ব্রিডে টিলিগার আর সিংহের সাথে ব্রিডে লিলিগার উৎপন্ন হয়। লাইগারের কথা[স্থায়ীভাবে অকার্যকর সংযোগ], দৈনিক নয়া দিগন্ত। ঢাকা থেকে প্রকাশের তারিখ: ২৫ নভেম্বর, ২০১২ খ্রিস্টাব্দ। বিচিত্র সব সংকরায়ন ওয়েব্যাক মেশিনে আর্কাইভকৃত ৫ মার্চ ২০১৬ তারিখে,ফারজানা ঊর্মি, দৈনিক সমকাল। ঢাকা থেকে প্রকাশের তারিখ: ১৭ মার্চ ২০১২ খ্রিস্টাব্দ। তারা হাঁসজারুর জ্ঞাতি ভাই[স্থায়ীভাবে অকার্যকর সংযোগ], দৈনিক প্রথম আলো। ঢাকা থেকে প্রকাশের তারিখ: ০১-০২-২০১৩ খ্রিস্টাব্দ। ৯০০ পাউন্ড ওজনের লাইগার![স্থায়ীভাবে অকার্যকর সংযোগ], দৈনিক প্রথম আলো। ঢাকা থেকে প্রকাশের তারিখ: ০৮-১১-২০১০ খ্রিস্টাব্দ। This article incorporates text from messybeast.com, which is released under the GFDL. Peters, G. "Comparative Investigation of Vocalisation in Several Felids" published in German in Spixiana-Supplement, 1978; (1): 1–206. Courtney, N. The Tiger, Symbol of Freedom. Quartet Books, London, 1980.
বাবেলনেট

বাবেলনেট একটি বহুভাষিকতা আভিধানিক শব্দার্থিক নেটওয়ার্ক। বাবেলনেট বৃহত্তম বহুভাষী ওয়েব বিশ্বকোষ লিঙ্ক - অর্থাৎ উইকিপিডিয়া - সবচেয়ে জনপ্রিয় ইংরেজি ভাষার কম্পিউটেশানাল অভিধান - অর্থাৎ ওয়ার্ডনেট দ্বারা স্বয়ংক্রিয়ভাবে নির্মিত। পরিসংখ্যানগত মেশিন অনুবাদক-এর সহায়তায় দরিদ্র ভাষাগুলোর আভিধানিক ফাঁক পূরণ করতে একীকরণ একটি স্বয়ংক্রিয় মানচিত্রনির্মাণের দ্বারা সম্পাদিত হয়। ফলে একটি "সর্বব্যাপী অভিধান" নামে যে ধারণা এবং আভিধানিক বিভিন্ন ভাষায় নামযুক্ত সত্ত্বা এবং বিশাল পরিমাণ শব্দার্থিক সম্পর্ক সংযুক্তি প্রদান করে। একইভাবে ওয়ার্ডনেট, বাবেলনেট বিভিন্ন ভাষায় জোট শব্দগুলোর মধ্যে প্রতিশব্দ-এর সেটকে, বাবল সমার্থকসেট বলা হয়। প্রতিটি বাবল সমার্থকসেটের জন্য, বাবেলনেট অনেক উভয় ওয়ার্ডনেট এবং উইকিপিডিয়া থেকে তোলা ভাষাগুলোতে সংক্ষিপ্ত সংজ্ঞা (যাকে বলা হয় টীকা) প্রদান করে থাকে। 2013 হিসাবে, বাবেলনেট (সংস্করণ ১.১.১)-এর আওতায় পড়ে ৬টি ইউরোপীয় ভাষা, যথা: কাতালান, ফরাসি, জার্মান, ইংরেজি, ইতালীয়, এবং স্প্যানিশ। বাবেলনেট-এ ৩ মিলিয়নের বেশি ধারণা এবং প্রায় ২৬ মিলিয়ন শব্দার্থ (নির্বিশেষে তাদের ভাষায়) রয়েছ। যে কোনো ভাষায়, প্রতিটি বাবল সমার্থকসেটে গড়ে ৮.৬টি প্রতিশব্দ, অর্থাৎ শব্দার্থ, উপস্থিত রয়েছে। শব্দার্থিক নেটওয়ার্ক ওয়ার্ডনেট থেকে সমস্ত আভিধানিক-শব্দার্থিক সম্পর্ক (অর্থাত্যাধিক এবং অর্থান্তর্ভুক্তি, মেরোনিমি এবং হলোনিমি, বিপরীতার্থতা এবং সমার্থতা ইত্যাদি সর্বমোট প্রায় ৩৬৪,০০০ মিলিয়ন প্রান্ত সম্পর্ক) সেইসাথে উইকিপিডিয়া থেকে একটি আওতায় উল্লিখিত আত্মীয়তা সম্পর্ক ধারণ করে (সর্বমোট প্রায় ৭০ মিলিয়ন প্রান্ত সম্পর্ক)। বাবেলনেটকে বহুভাষী প্রাকৃতিক ভাষা প্রক্রিয়াকরণ প্রায়োগিকতা সক্রিয় করতে দেখানো হয়েছে। বাবেলনেট-এ উপলব্ধ আভিধানিক জ্ঞান শব্দার্থিক আত্মীয়তা এবং বহুভাষী শব্দার্থে দ্ব্যর্থতা নিরসন-এ সর্বাধুনিক প্রাপ্ত ফলাফল দেখানো হয়েছে। ইউরোওয়ার্ডনেট শব্দার্থিক নেটওয়ার্ক শব্দার্থিক আত্মীয়তা উইকিসংকলন শব্দার্থে দ্ব্যর্থতা নিরসন অর্থপূর্ন শব্দ আরোহ R. Navigli and S. P Ponzetto. 2012. BabelNet: The Automatic Construction, Evaluation and Application of a Wide-Coverage Multilingual Semantic Network. Artificial Intelligence, 193, Elsevier, pp. 217-250. R. Navigli, S. P. Ponzetto. BabelNet: Building a Very Large Multilingual Semantic Network. Proc. of the 48th Annual Meeting of the Association for Computational Linguistics (ACL 2010), Uppsala, Sweden, July 11–16, 2010, pp. 216–225. R. Navigli and S. Ponzetto. 2012. BabelRelate! A Joint Multilingual Approach to Computing Semantic Relatedness ওয়েব্যাক মেশিনে আর্কাইভকৃত ৩ মার্চ ২০১৬ তারিখে. Proc. of the 26th AAAI Conference on Artificial Intelligence (AAAI 2012), Toronto, Canada, pp. 108-114. R. Navigli and S. Ponzetto. Joining Forces Pays Off: Multilingual Joint Word Sense Disambiguation. Proc. of the 2012 Conference on Empirical Methods in Natural Language Processing (EMNLP 2012), Jeju, Korea, July 12–14, 2012, pp. 1399-1410. দাপ্তরিক ওয়েবসাইট BabelNetXplorer, বাবল তথ্য সম্পর্ক দেখার জন্য একটি ওয়েব প্রেক্ষাপট।
হেনরি টাউব

হেনরি টাউব (৩০ নভেম্বর ১৯১৫ – ১৬ নভেম্বর ২০০৫) একজন কানাডীয়-মার্কিন রসায়নবিদ। তিনি ১৯৮৩ সালে রসায়নে নোবেল পুরস্কার লাভ করেন। টাউব লুথার কলেজ থেকে তার হাইস্কুল শিক্ষা সম্পন্ন করেন। গ্র্যাজুয়েট হয়ে তিনি সেখানেই ল্যাবরেটরীতে কাজ করতেন। তিনি ১৯৩৫ সালে বিএসসি এবং ১৯৩৭ সালে এমএসসি লাভ করেন। তিনি ইউনিভার্সিটি অব ক্যালিফর্নিয়া, বার্কলে থেকে ১৯৪০ সালে পিএইচডি ডিগ্রি সম্পন্ন করেন। তিনি ১৯৪১ থেকে ১৯৪৬ সাল পর্যন্ত কর্নেল বিশ্ববিদ্যালয়ে সহকারী অধ্যাপক পদে কাজ করেন। ১৯৪৬ থেকে ১৯৬১ সাল পর্যন্ত শিকাগো বিশ্ববিদ্যালয়ের রসায়ন বিভাগে সহকারী অধ্যাপক, সহযোগী অধ্যাপক এবং পূর্ণ অধ্যাপক পদে কাজ করেন। ১৯৫৬ থেকে ১৯৫৯ সাল পর্যন্ত তিনি রসায়ন বিভাগের চেয়ারম্যান এর দায়িত্ব পালন করেন। ১৯৬২ সালে যোগ দেন স্ট্যানফোর্ড বিশ্ববিদ্যালয়ে এবং ১৯৮৬ সাল পর্যন্ত কর্মরত ছিলেন। ১৯৮৬ সালে তিনি স্ট্যানফোর্ড বিশ্ববিদ্যালয়ের ইমেরিটাস অধ্যাপক হন। এখানে তিনি ১৯৭২ থেকে ১৯৭৪ এবং ১৯৭৮ থেকে ১৯৭৯ সাল পর্যন্ত বিভাগের চেয়ারম্যানের দায়িত্ব পালন করেন। সম্মানসূচক এলএলডি, University of Saskatchewan, ১৯৭৩ ন্যাশনাল মেডেল অব সায়েন্স, ১৯৭৭ সম্মানসূচক পিএইচডি, হিব্রু ইউনিভার্সিটি অব জেরুজালেম, ১৯৭৯ সম্মানসূচক ডিএসসি, শিকাগো বিশ্ববিদ্যালয়, ১৯৮৩ সম্মানসূচক ডিএসসি, পলিটেকনিক ইন্সটিটিউট, নিউ ইয়র্ক, ১৯৮৪ সম্মানসূচক ডিএসসি, স্টেট ইউনিভার্সিটি অব নিউ ইয়র্ক, ১৯৮৫ সম্মানসূচক ডিএসসি, University of Guelph, 1987 সম্মানসূচক ডিএসসি, honoris causa, Seton Hall University, 1988 সম্মানসূচক ডিএসসি, Lajos Kossuth University of Debrecen, Hungary, 1988 সম্মানসূচক ডিএসসি, নর্থওয়েস্টার্ন ইউনিভার্সিটি, 1990 http://www.nobelprize.org/nobel_prizes/chemistry/laureates/1983/taube-cv.html Taube, H., Jackson, J. A. & J. F. Lemons. "Oxygen-17 NMR Shifts Caused by Cr{Sup ++} in Aqueous Solutions", Los Alamos Scientific Laboratory,United States Department of Energy (through predecessor agency the United States Atomic Energy Commission|Atomic Energy Commission), (1962). Taube, H. "Reactions of Solvated Ions Final Report", University of Chicago, United States Department of Energy (through predecessor agency the United States Atomic Energy Commission), (September 24, 1962). Taube, H. & A. Viste. "Isotopic Discrimination of Some Solutes in Liquid Ammonia", University of Chicago, Stanford University, United States Department of Energy (through predecessor agency the Atomic Energy Commission), (1966). Taube, H. "Final Technical Report of Research", Stanford University, United States Department of Energy (through predecessor agency the Atomic Energy Commission), (April 3, 1972).
ভিক্তর ভালদেস

ভিক্তর ভালদেস ই আরিবাস (স্পেনীয়: Víctor Valdés, স্পেনীয় উচ্চারণ: [ˈbiktor βalˈdes aˈriβas]; জন্ম ১৪ জানুয়ারি ১৯৮২) একজন স্পেনীয় পেশাদার ফুটবলার যিনি গোলরক্ষক হিসেবে খেলেছেন এবং বর্তমানে মাদ্রিদভিত্তিক ফুটবল ক্লাব ইডি মোরাতালেজ এর যুব প্রকল্পের কোচ হিসেবে দায়িত্বরত আছেন। তাকে বার্সেলোনার ইতিহাসের অন্যতম সেরা গোলরক্ষক হিসেবে গন্য করা হয়, যিনি বার্সেলোনার হয়ে উনিশটি শিরোপা জিতেছেন। যার মধ্যে রয়েছে পাঁচটি লা লিগা, তিনটি চ্যাম্পিয়নস লিগ এবং তিনটি কোপা দেল রে শিরোপা। তিনি রেকর্ড পাঁচবার জামোরা ট্রফি জিতেছেন। তিনি গোলরক্ষক হিসেবে বার্সেলোনার হয়ে সবচেয়ে বেশি খেলায় মাঠে নেমেছেন। ২০০২–০৩ মৌসুমে মূল দলে যোগ দেওয়ার পূর্বে তিনি যুব দলে ও বার্সেলোনা বি দলে খেলেছেন। ভালদেস জন্মগ্রহণ করেন বার্সেলোনার এল’হসপিতালেত দি লোব্রেগাত শহরে। তার বাবার নাম হোসে ম্যানুয়েল ভালদেস এবং মা’র নাম অ্যাগুয়েদা এরিবাস। তার বড় ভাইয়ের নাম রিকার্দো এবং ছোট ভাইয়ের নাম অ্যালভারো। ভালদেস তার ক্যারিয়ার শুরু করেন বার্সেলোনার যুব দলে। ১৯৯২ সালের ১ জুলাই তিনি যুব দলে যোগ দেন। কিন্তু সেপ্টেম্বরে, তিনি তার পরিবারের সাথে তেনেরিফে চলে যান এবং ক্লাব ছেড়ে দেন। তিন বছর পর তিনি আবার বার্সেলোনায় ফিরে আসেন। ফিরে আসার পর যুব দলে তিনি খুব দ্রুতই উন্নতি করতে থাকেন। উইকিমিডিয়া কমন্সে ভিক্তর ভালদেস সংক্রান্ত মিডিয়া রয়েছে। এফসি বার্সেলোনা প্রোফাইল বিডিফুটবল প্রোফাইল ট্রান্সফারমার্কট প্রোফাইল ২০১০ ফিফা বিশ্বকাপ প্রোফাইল ওয়েব্যাক মেশিনে আর্কাইভকৃত ৭ ডিসেম্বর ২০১০ তারিখে ভিক্তর ভালদেস – ফিফা প্রতিযোগিতার রেকর্ড (ইংরেজি)
জেরোম কার্ল

জেরোম কার্ল একজন মার্কিন রসায়নবিদ। তিনি ১৯৮৫ সালে রসায়নে নোবেল পুরস্কার লাভ করেন। জেরোম কার্ল ১৯১৮ সালের ১৮ জুন জন্মগ্রহণ করেন। তিনি ১৯৩৭ সালে সিটি কলেজ অব নিউ ইয়র্ক থেকে ব্যাচেলর্স ডিগ্রি অর্জন করেন। তিনি ১৯৩৮ সালে হার্ভার্ড বিশ্ববিদ্যালয় থেকে মাস্টার্স ডিগ্রি অর্জন করেন। তিনি মিশিগান বিশ্ববিদ্যালয় থেকে ১৯৪৪ সালে পিএইচডি ডিগ্রি অর্জন করেন।